偈頌一百零二首  其三九
作者：釋慧遠
朝代：宋

paragraphs: 一粒紅稻飯，幾滴牛領血。
憑君子細看，我亦難分雪。
耕者耕未已，種者種不歇。
目望九霄雲，誰顧三伏熱。
秋收政其時，全在要精潔。
升合等平分，彼我言詞絕。
暗室不可欺，喫水也防噎。
上人飽法味，道眼能昭徹。
歸來滿鉢香，坐斷水雲舌。
金毛恣翻躑，異獸潛深穴。
栗棘金剛圈，略不通水泄。
百草頭邊著眼看，七星用處當風截。